तय फॉर्मेट में पूछा पहले क्या हालात थे और अब क्या सुधार हुआ
मोदी सरकार के 9 साल पूरे, मंत्रालयों से मांगी रिपोर्ट, तय फॉर्मेट में पूछा पहले क्या हालात थे और अब क्या सुधार हुआ Asked in the fixed format what was the situation earlier and what has improved now
केंद्र की नरेंद्र मोदी सरकार को इसी महीने 9 साल पूरे हो रहे हैं। इस मौके पर सभी मंत्रालयों से उपलब्धियों का ब्योरा मांगा गया है। इसके लिए एक फॉर्मेट भी तय किया गया है। 9 मई तक सभी मंत्रालयों से जानकारी देने को कहा गया है। मालूम हो कि PM नरेंद्र मोदी ने अपने दूसरे कार्यकाल के लिए 30 मई 2019 को शपथ ली थी।
इस फॉर्मेट में यह जानकारी मांगी गई है कि केंद्र में मोदी सरकार आने से पहले क्या हालात थे और अब क्या सुधार हुआ है।
तय फॉर्मेट में तीन बिंदुओं पर जानकारी मांगी गई है-
1. पांच सबसे बड़ी उपलब्धियां
हर मंत्रालय से अपनी पांच सबसे बड़ी उपलब्धियों की जानकारी मांगी गई है। हर उपलब्धि की जानकारी दो से तीन लाइन में देने को कहा गया है। अगर कोई इंपोर्टेंट योजना हो तो उसके बारे में प्रमुखता से बताने को कहा गया है।
2. फ्लैगशिप योजनाओं की प्रगति रिपोर्ट
हर मंत्रालय से कहा गया कि वे अपनी प्रमुख फ्लैगशिप योजनाओं की प्रगति के बारे में रिपोर्ट दें। इनमें योजना से जुड़े डेटा, सबसे बड़ा काम और भविष्य के बारे में प्लान बताने को कहा गया है।
3. 2014 से पहले और अब तक की प्रगति की रिपोर्ट
हर मंत्रालय से कहा गया कि वे अपने मंत्रालय के बारे में 2014 से पहले और आज तक की प्रगति की तुलना करें। इसमें काम और आए अंतर को प्रमुखता से बताने को कहा गया है। इन नौ सालों में होने वाले महत्वपूर्ण सुधारों, नीतियों में परिवर्तन और तरक्की के बारे में बताने को कहा गया है।
सभी मंत्रालयों से कहा गया कि फॉर्मेट में तुरंत जानकारी भेजें।